Diari Oficial de la Generalitat Valenciana


Sumari del DOGV 9746, del 15-12-2023 (2023/11611)

ACORD de 24 de novembre de 2023, del Comité d'Agricultura Ecològica de la Comunitat Valenciana (CAECV), de creació de la seu electrònica.
-----------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11455


Data del document
:   24-11-2023

Organisme emissor
:   Comitè d'Agricultura Ecològica de la Comunitat Valenciana

Tipus de document
:   Acord

ACORD de 24 de novembre de 2023, del Comité d'Agricultura Ecològica de la Comunitat Valenciana (CAECV), de creació de la seu electrònica. [2023/11708]  
La Llei 39/2015, d'1 d'octubre, del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic, consagren el dret de les persones a relacionar-se per mitjans electrònics amb les administracions públiques, simplificant l'accés a aquestes, i reforcen l'ús de les tecnologies de la informació i les comunicacions (TIC), tant per a millorar l'eficiència de la seua gestió com per a potenciar i afavorir les relacions de col·laboració i cooperació entre elles; defineixen com a seu electrònica aquella adreça electrònica disponible per a la ciutadania la titularitat de la qual correspon a una administració pública, a un o diversos organismes públics o entitats de dret públic en l'exercici de les seues competències, i a través de la qual es podran realitzar totes les actuacions, procediments i serveis, amb subjecció als principis de transparència, publicitat, responsabilitat, qualitat, seguretat, disponibilitat, accessibilitat, neutralitat i interoperabilitat.  
  
L'article 9 del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics afig que mitjançant aquesta seu electrònica es realitzaran totes les actuacions i tràmits referits a procediments o a serveis que requerisquen la identificació de l'administració pública i, si és el cas, la identificació o signatura electrònica de les persones interessades.  
  
Així mateix, l'article 10.2 del Reial decret 203/2021, de 30 de març, estableix que l'acte o resolució de creació de la seu electrònica ha de publicar-se en el butlletí oficial que corresponga en funció de quina siga l'administració pública titular de la seu havent d'incloure el contingut mínim que recull aquest article.  
Com que el CAECV és una corporació de dret públic, a l'efecte de complir amb les disposicions legals, i de conformitat amb l'article 10 del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, i d'acord amb les competències atribuïdes al Comité d'Agricultura Ecològica de la Comunitat Valenciana en l'Ordre 30/2010, de 3 d'agost, de la Conselleria d'Agricultura, Pesca i Alimentació, per la qual s'aprova el text del Reglament sobre producció i etiquetatge dels productes ecològics i del Comité d'Agricultura Ecològica de la Comunitat Valenciana, modificada per l'Ordre 6/2011, d'1 de març, així com en el Decret 222/2007, de 9 de novembre, del Consell, el CAECV ha acordat la creació d'una seu electrònica pròpia.  
  
Regina Monsalve Mayans, secretària del Comité d'Agricultura Ecològica de la Comunitat Valenciana, entitat amb domicili en el carrer Tramuntana, 16, de Carlet, i CIF A1053650C, certifica que en el Ple de l'òrgan de gestió del Comité d'Agricultura Ecològica de la Comunitat Valenciana (CAECV), celebrat el 24.11.2023, en l'ordre del dia del qual figurava l'adopció de l'acord pertinent, ha acordat el següent acord:  
  
  
Crear la seu electrònica del Comité d'Agricultura Ecològica de la Comunitat Valenciana (CAECV), com a l'adreça electrònica disponible per als operadors per mitjà de xarxes de telecomunicacions conformement a les següents característiques:  
- L'àmbit d'aplicació de la seu electrònica seran les funcions subjectes al dret administratiu que té atribuïdes el CAECV, de conformitat amb el que es disposa en el Decret 222/2007, de 9 de novembre, del Consell, i en l'Ordre 30/2010, de 3 d'agost.  
- L'adreça de referència de la seu electrònica serà https://sedeelectronica.caecv.com/ i serà accessible tant directament com des del portal d'internet del CAECV www.caecv.com.  
- La titularitat de la seu electrònica correspon al CAECV, que és el responsable de la seua gestió i dels continguts i serveis posats a la disposició dels operadors, així com de la integritat, veracitat i actualització de la informació.  
- El CAECV serà l'encarregat dels continguts i serveis existents en la seu electrònica.  
- La seu electrònica contindrà la informació relacionada amb la protecció de dades de caràcter personal, amb enllaços a la web del Comité d'Agricultura Ecològica de la Comunitat Valenciana i de l'Agència Espanyola de Protecció de Dades.  
  
Carlet, 24 de novembre de 2023.- El president del Comité d'Agricultura Ecològica de la Comunitat Valenciana: Vicente Faro Carrió.